Imtella' Diċembru 6, 2021 L-eks mexxej tal-Myanmar, li tneħħiet mill-kariga b'kolp ta' stat fi Frar li għadda, issa kienet ikkundannata erba' snin ħabs. Hija nstabet ħatja li nstigat rewwixta u li kisret ir-regoli marbuta mal-Covid-19 taħt il-liġi tad-diżastri naturali, liema akkużi hija ċaħdet. Dan kien l-ewwel verdett f'serje ta' akkużi li jekk tinstab ħatja għalihom, San Suu Kyi tista' teħel għomorha l-ħabs. Ma' San Suu Kyi, kien ikkundannat erba' snin ħabs ukoll l-eks President Win Myint u alleat ta' San Suu Kyi fil-Lega Nazzjonali għad-Demokrazija. L-għaqda Amnesty ddeskriviet l-akkużi bħala foloz u qalet li dawn huma l-iktar eżempju riċenti tad-determinazzjoni tal-militar li jelimina kull oppożizzjoni u joħnoq id-drittijiet fil-Myanmar.